**Lustipesa Lasteaia arengukava**

**2025 -2027**

1. **Sissejuhatus**

Lustipesa Lasteaia arengukava lähtub koolieelse lasteasutuse seadusest, lasteaia põhimäärusest, sisehindamise aruandest, õppekavast ja Lääne-Harju valla arengukavast 2019–2030. Lisaks on arvestatud personali ja lastevanemate rahulolu küsitluste ning hoolekogu ja pedagoogilise nõukogu ettepanekutega.

Arengukava määrab lasteaia arenduse põhisuunad, valdkonnad ja tegevuskava aastateks 2025–2027 (Lisa 2). Arengukava eesmärgiks on tagada õppeasutuse järjepidev areng ja on aluseks õppeaasta tegevuskavade eelarve koostamisel.

Arengukava koosneb sissejuhatusest, stardiplatvormist aastal 2024, õppeasutuse tegevust mõjutavatest teguritest, visiooni, missiooni ja põhiväärtuste kirjeldustest, peamiste arengusuundade ja eesmärkide kirjeldusest 2025–2027 ning arengukava muutmise ja kinnitamise korrast. Lisas 1 on välja toodud taristu parendamist vajavad tegevused, prioriteetide järjekorras, õppekohtade kaupa.

1. **Stardiplatvorm aastal 2024**

Nimi: Lustipesa Lasteaed

Aadress: Orisküla tee 20, Lehola küla, Lääne- Harju vald, Harjumaa, 76612; registrikood 77001889.

Õppeasutuse liik: koolieelne lasteasutus

Omandivorm: Lääne - Harju valla munitsipaallasteaed

Kontaktandmed: info@Lustipesa.ee, telefon 6042644, [www.lustipesa.ee](http://www.lustipesa.ee).

Asutuse esindusõiguslik isik on lasteaia direktor.

Lustipesa Lasteaed **(**edaspidi Lasteaed) tegutseb alates 1.09.2023 ühendõppeasutusena kolmes õppekohas:

1. Kloogal Metsamaja

Aadress: Maeru tee 4, Klooga alevik, 76703 Lääne-Harju vald

1. Leholas Kurepesa maja

Aadress: Orisküla tee 20, Lehola küla, 76612 Lääne-Harju vald

1. Karjakülas Mesimummude maja

Aadress: Keila tee 7, Karjaküla alevik, 76603 Lääne-Harju vald

Lasteaias on 2024/2025õa 134 lasteaiakohta, neist:

- Metsamajas 55

- Kurepesa majas 61

- Mesimummu majas 18

Lasteaias on kokku kaheksa rühma, neist neli on sobitusrühmad. Lasteaia juhtkonda kuuluvad direktor, õppealajuhataja ja majandusjuhatajad. Lasteaias on 54 töötajat (ametikohti 46). Töötajate keskmine vanus on 46,9 a.

Füüsilise õppekeskkonna kirjelduse paremaks mõistmiseks on Lasteaia alusandmed esitatud õppekohtade kaupa.

**Metsamaja** on 1-korruseline hoone, mis on kohandatud kahele lasteaia rühmale alates 1964 a. Hoone üldpindala on 334,20 m2. Õueala on varustatud atraktsioonidega, territooriumil asub madalseiklusrada. Lasteaia hoones on köök, mis toitlustab ka Lodijärve Kooli.

Hoone suurimaks probleemiks on ruumipuudus köögis ja puuduvad tööruumid tugispetsialistidele ning läbikäidavad rühmaruumid. Küttesüsteemid on amortiseerunud.

Lasteaia juurde kuulub Cramolt renditud moodulhoone üldpindalaga 147,30 m2, kus asub üks rühm.

**Kurepesa maja** on 2-korruseline üldpindalaga 1539,70 m2 1986 a. lasteaiaks ehitatud hoone, millest osa on üle 20 aasta kasutatud algkoolina. Lasteaial on kasutada praegu neli rühmaruumi ja plaanis on välja ehitada kaks rühma (40 lasteaiakohta). Ehitusprojekt on selleks koostatud.

Hoones on oma köök ja saal. Köögis valmistatakse toit ka Karjakülas asuva Mesimummude maja laste jaoks. Hoones on keldrikorrus, mis on osaliselt kasutusel majandusruumidena. Lasteaia õuealal on Lehola küla raamatukogu. Vahetus läheduses on avalikus kasutuses palliplatsid, küla mänguväljak ja park, mida lasteaial on võimalik õppetegevuses kasutada.

Hoone suurimaks probleemiks on sisekliima tagamine suvisel perioodil.

**Mesimummude maja** Karjakülas on 1-korruseline 2008 a. lasteaiaks kohandatud hoone, mille üldpindala on 129 m2. Hoones on ruumi ühele liitrühmale. Hoones puudub eraldi ruum muusika- ja liikumistegevuste läbiviimiseks ja ruum tugispetsialistidele. Hoones puudub oma köök. Toit valmistatakse Kurepesa maja köögis. Hoonet ümbritseb kõrghaljastusega ja atraktsioonidega õueala.

**2.1 Platvorm valdkondade kaupa**

**2.1.1 Juhtimine ja koostöö**

Lasteaeda juhib direktor koostöös õppealajuhataja ja majandusjuhatajatega. Lasteaial on kaks majandusjuhatajat, üks tegutseb Kurepesa majas ja Mesimummude majas (koormus 1.0) ja teine Metsamajas (koormus 0,75). Peamised koostööpartnerid on lapsevanemad, hoolekogu, vallavalitsus, teised Lääne-Harju valla haridusasutused, valla huvitegevuse korraldajad, Haridus- ja Noorteamet (HARNO), Maanteeamet, Päästeamet, valla raamatukogu.

**2.1.2 Professionaalne areng**

Lasteaia 25 õpetajast vastab 21 kvalifikatsiooninõuetele (neist magistrikraadiga 44% bakalaureus/rakenduslik kõrgharidusega 24%, erialase keskeriharidusega 16%.). Kolm õpetajat ei vasta kvalifikatsiooni nõuetele, nad on hetkel ülikoolis omandamas eriala. Ühel logopeedil puudub nõutav keeletase, mis on vaja saavutada tähtajaks 31.08.2026. Lasteaia juhtkond toetab ja julgustab õpetajate osalemist kvalifikatsiooni saavutamiseks ja tõstmiseks tasemeõppes ning erialastel täienduskoolitustel. Lasteaed on kõrgkoolidele praktikakohaks ja pakutakse tudengite juhendamist. Uute õpetajate leidmiseks korraldatakse avalik konkurss, töövestluse läbiviimine ja uue õpetaja värbamine toimub kehtestatud korra alusel.

**2.1.3 Iga õppija toetamine**

Lasteaias jälgitakse iga lapse arengut. Andekate laste juhendamine toimub läbivalt õppe- ja kasvatustöös rühmaõpetaja poolt. Õpetajad soovitavad vanematele huviringe, mis laste andekust toetab. Kaasava hariduse raames on moodustatud sobitusrühmi, hetkel on kolm sobitusrühma Metsamajas ja üks sobitusrühm Kurepesa majas. Vastavalt vajadusele toetab last tugiisik (hetkel 5 lapsel). Lasteaias on eripedagoog 1,0 koormusega ja kaks logopeedi, üks 0,6 koormusega ja üks 0,4 koormusega. Logopeedilist abi osutatakse üks kord nädalas, lisaks kasutavad vanemad võimalust käia lapsega logopeedi ja psühholoogi teenusel valla lepingupartnerite juures. Täiendavat eesti keele õpet korraldatakse kahel korral nädalas Metsamaja lastele, kelle kodune keel ei ole eesti keel. Kurepesa majas on tegutseb üks tasuline huviring - tantsuline iluvõimlemine. Kaasatakse lapsevanemaid, info jagamine toimub suuliselt ja läbi lasteaia e-päeviku ELIIS.

**2.1.4 Nüüdisaegne õpikäsitus**

Lasteaias on loodud võimalused õppetegevuse mitmekesistamiseks. Õppe- ja kasvatustöö läbiviimiseks kasutatakse erinevaid metoodikaid: õuesõpe, avastusõpe, aktiivõpe, projektõpe, vaikuseminutid, Montessori elemente, Hea Algus elemente. Õppijakeskset õppimist toetab projektõppe rakendamine. Rühmad viivad läbi vähemalt kaks projekti õppeaastas. Õppetegevuste läbiviimist rikastavad õpetajad erinevate IKT-vahenditega sh digi- ja robootikavahenditega vähemalt kord kuus. Paljude õpetajate tegevused IKT- vahenditega on jäänud ühekülgseks ning vajaksid selles osas haridustehnoloogi toetust ja koolitusi. Lasteaia õppeprotsessi huvitavamaks muutmiseks toimuvad lastele erinevad üritused, käivad külalisesinejad ja teatrid, osaletakse keskkonnaharidusprojektides, toimuvad õppekäigud muuseumitesse ja loodusesse.

Õppetegevusi toetab sotsiaaloskuste programm „Kiusamisest vabaks“. Lasteaed peab oluliseks jätkusuutliku looduskeskkonna säilimist ja tervisedendust. Lasteaed on liitunud Rohelise Kooli programmiga ja väärtustab looduse ja keskkonna hoidmist.

1. **Õppeasutuse tegevust mõjutavad tegurid**

Lasteaed asub kolmes piirkonnas: Leholas, Kloogal, Karjakülas. Raskendatud on majadevaheliste ühiste ürituste korraldamine, mis nõuab transpordi tellimisel ressursikulu.

Kõigil majadel on võimalus kasutada õppetegevuste läbiviimisel looduskeskset keskkonda.

Lasteaial on lasteaiakohtade puudus Klooga piirkonnas. Vallas registreeritud laste sündimuse statistika näitab, et lasteaiakohtade vajadus järgneva kahe aasta jooksul ei vähene (tabel 1).

Tabel 1. Valla rahvastikuregistri andmed vanuse grupiti 0-3a (29.10.24)

|  |  |  |  |  |  |
| --- | --- | --- | --- | --- | --- |
| Asula | Vanus 0a. | Vanus 1a. | Vanus 2a. | Vanus 3a. | **Kokku piirkonniti** |
| Klooga | 11 | 13 | 4 | 11 | 39 |
| Lehola | 3 | 7 | 1 | 4 | 15 |
| Niitvälja | 0 | 1 | 0 | 3 | 4 |
| Ohtu | 2 | 2 | 0 | 1 | 5 |
| Karjaküla | 1 | 3 | 5 | 0 | 9 |
| Tõmmiku | 1 | 0 | 3 | 2 | 6 |
| **Kokku vanuseti** | **18** | **26** | **13** | **21** | **78** |

Et tagada võimalikult paljudele soovijatele lasteaiakoht, on lasteaias 4 liitrühma ja 4 aiarühma.

Lasteaia tööd mõjutab hariduslike ja arenguliste erivajadustega laste osakaalu suurenemine. Kaasav haridus võib kaasa tuua lasteaiakohtade puuduse suurenemise. Üks erituge vajav laps vajab kolme lapse kohta rühmas ja seetõttu väheneb rühma suurus. Tuge vajavate laste arvu suurenemisega vajatakse juurde logopeedi ja sotsiaalpedagoogi. Logopeedi teenust saavad lasteaias 18 last, kellel on Rajaleidja soovitused ja raskemad kõnehäired, kuid vajadus on poole suurem. Takistuseks on logopeedide puudus kogu Eestis. Kultuurilise paljususe sagenemine toob kaasa väljakutseid õpetajatele õppe- ja kasvatustöö korraldamisel rühmades.

Naabervaldade palgatase on kõrgem ja raskendab kvalifitseeritud õpetajate ja tugispetsialistide leidmist ja ka hoidmist. On oht, et palgatase ei suuda piisavalt motiveerida noori õpetajaid tööle tulemast ja jäämast.

Keskmine pedagoogide vanus on 40,7. Haridussilma põhjal võib lugeda lasteaia õpetajate vanuselist koosseisu heaks võrreldes Eesti keskmisega (tabel 2).

Tabel 2.

|  |  |  |  |  |  |
| --- | --- | --- | --- | --- | --- |
|  | Noorem kui 30a | 30a-39a | 40a-49a | 50a-59a | 60a- … |
| Lustipesa Lasteaia õpetaja vanus. | 15% | 25% | 20% | 20% | 20% |
| Eesti keskmine õpetaja vanus. | 8,56% | 18% | 22% | 27% | 23% |

**4. Missioon, visioon, väärtused**

**Missioon** – Aitame kasvada eluga hästi toimetulevaks inimeseks.

**Visioon** – Meie lasteaiast tulevad aktiivsed, loovad ja algatusvõimelised lapsed, kes on valmis pingutama, oskavad teha koostööd ning on uudishimulikud maailma suhtes.

**Meie lasteaia lubadus – „Iga päev on uusi avastusi täis!“**

**Väärtused** – meie väärtused põhinevad meie lasteaia nimel „Lustipesa“.

**L** – loovus; lustimine ja õppimine mänguliselt; loodushoid – keskkonda väärtustav;

**U** – usaldus; usk arengusse – igaüks on võimeline arenema vastavalt oma võimetele ja omas tempos;

**S** – sõbralikkus; südamlikkus – oleme hoolivad, sallivad, üksteist märkavad, viisakad ja tolerantsed;

**T** – turvalisus; tervislikud eluviisid;

**I** – individuaalsus – iga lapse märkamine;

**P** – paindlikkus ja positiivne ellusuhtumine;

**E** – ettevõtlikkus – rahatarkus;

**S** – seikluslikkus – maailma avastamine kogu oma meeltega;

**A** – ausus; avatus – koostööle suunatud.

**5. Peamised arengusuunad ja eesmärgid valdkondade kaupa**

**5.1 Valdkond juhtimine ja koostöö**

|  |  |
| --- | --- |
| **Arengusuund** | Lasteaia töö- ja õpikeskkond on kaasaegne, rakendatakse kaasavat juhtimist ning koostööd erinevate huvigruppidega ja partneritega.  |
| **Eesmärgid: 2025-2027** | Kaasava juhtimisprotsessi väljaarendamine ja rakendamine |
| Õuealade arendamine õuesõppe edendamiseks |
| Koostöö suurendamine ja kogemuste vahetamine teiste haridusasutustega ja kogukonnaga |
| **Tulemusnäitajad**  | **algtase** | **andmeallikas** | **sihttase** |
| Õpetaja rahulolu juhi nõudlikkusega (1-5). | 3,9 | Riiklik rahuloluküsitlus Harno 2024. | 4,0 |
| Õpetaja rahulolu ruumidega (1-5). | 3,8 | Riiklik rahuloluküsitlus Harno 2024. | 4,0 |
| Rahvusvahelised projektid lasteaias. | 0 | Tegevuskava kokkuvõte 2024. | 2 |
| Lapsevanema rahulolu koostööga (1-5). | 4,1 | Riiklik rahuloluküsitlus Harno 2024. | 4,2 |

**5.2 Valdkond professionaalne areng**

|  |  |
| --- | --- |
| **Arengusuund** | Lasteaias on motiveeritud, pädevad ja kvalifikatsioonile vastavad töötajad |
| **Eesmärgid: 2025-2027** | Personali pädevuse hindamine |
| Personali pädevuste arendamiseks koolituskava väljatöötamine |
| Motivatsioonisüsteemi loomine ja rakendamine |
| Mentorsüsteemi loomine ja rakendamine |
| **Tulemusnäitajad**  | **algtase** | **andmeallikas** | **sihttase** |
| Kvalifitseeritud õpetajad (õpetajate arv 25). | 88% | EHIS Personali 2024.  | 100% |
| Õpetaja rahulolu oma tööga (1-5). | 4,5 | Riiklik rahuloluküsitlus Harno 2024. | 4,6 |
| Õpetaja hinnang enda kompetentsusele (enesetõhusus) (1-5). | 4,4 | Riiklik rahuloluküsitlus Harno 2024. | 4,5 |
| Õpetaja rahulolu - õpetajale pakutakse tuge erivajadustega laste õpetamisel (1-5). |  3,7 | Riiklik rahuloluküsitlus Harno 2024. |  3,9 |

**5.3 Valdkond iga õppija toetamine**

|  |  |
| --- | --- |
| **Arengusuund** | Lasteaed arendab järjepidevalt võimekust arvestada õpetamisel ja õpi- ning mängukeskkonna loomisel laste erinevate võimete ja vajadustega |
| **Eesmärgid: 2025-2027** | Õpetajate professionaalne arendamine kaasavate praktikate rakendamisel |
| Lasteaia õppekavas õppe- ja kasvatustegevuse korralduse põhimõtete kirjeldamine, kuidas järgitakse kõigi laste kaasamist, millist tuge tulenevalt lapse eripärast rakendatakse ning kellega ja kuidas lapse õppimise toetamiseks koostööd tehakse |
| Sotsiaalpedagoogi ametikoha loomine |
| Rühmaruumide kohandamine kaasava hariduse rakendamiseks |
| **Tulemusnäitajad** | **algtase** | **andmeallikas** | **sihttase** |
| Lapse rahulolu õpetajatega, õpetaja arvestab lapse eripära ja vajadustega (1-5). | 4,4 | Riiklik rahuloluküsitlus Harno 2024. | 4,5 |
| Õpetajate rahulolu võimalustega hariduslike erivajadustega laste õpetamisel(1-5). | 3,7 | Riiklik rahuloluküsitlus Harno 2024. | 3,8 |

**5.4 Valdkond nüüdisaegne õpikäsitus**

|  |  |
| --- | --- |
| **Arengusuund** | Lasteaia õppe - ja kasvatustegevusega luuakse keskkond ja tingimused, milles iga laps saab oma arengupotentsiaali maksimaalselt realiseerida  |
| **Eesmärgid: 2025-2027** | Digi- ja robootikavahendite laialdasem kasutamine õppetegevuses |
| Haridustehnoloogi ametikoha loomine |
| Keskkonna- ja tervisedenduse lõimimine õppe- ja kasvatustegevusse |
| Projekt - ja aktiivõppe arendamine  |
| Õppevahendite kaasajastamine |
| Atraktiivse ja turvalise õueala loomine õuesõppe arendamiseks |
| **Tulemusnäitajad**  | **algtase** | **andmeallikas** | **sihttase** |
| Õpetajate rahulolu õppetöö mitmekesistamiseks (1-5). | 3,9 | Riiklik rahuloluküsitlus Harno 2024. | 4,0 |
| Lapsevanema rahulolu lasteaia õppevahenditega (1-5). | 4,5 | Riiklik rahuloluküsitlus Harno 2024. | 4,6 |
| Lastevanemate rahulolu lasteaiaga lapse füüsilise aktiivsuse toetamisel. | 4,1 | Riiklik rahuloluküsitlus Harno 2024. | 4,3 |

**6. Arengukava kinnitamine ja muutmine**

Arengukava on koostatud aastateks 2025–2027 ja selles määratakse Lustipesa Lasteaia arengu eesmärgid, põhisuunad ja -valdkonnad ning selle uuendamise kord. Vajadusel tehakse arengukavas muudatused, mis esitatakse enne kinnitamist arvamuse andmiseks lasteaia hoolekogule ja pedagoogilisele nõukogule.

Arengukava koostamise ja elluviimise eest vastutab direktor, kes esitab arengukava kooskõlastamiseks ja kinnitamiseks vallavalitsusele.

Arengukava ja selle muudatused kinnitab Lääne-Harju Vallavalitsus. Direktor korraldab arengukava avalikustamise lasteaia veebilehel.

LISA 1

**Taristu parendamist vajavad tegevused, prioriteetide järjekorras, õppekohtade kaupa**

**Metsamaja**

Õhk-vesi soojuspumpade väljavahetamine vastavalt küttesüsteemi korralise kontrolli auditi soovitustele.

Õueala atraktsioonide uuendamine vastavalt teostatud korralise mänguatraktsioonide kontrolli auditi soovitustele.

Amortiseerunud varjualuse rekonstrueerimine.

Varjualuse rajamine kärudele ja jalgratastele.

Köögi laoruumide laiendamine.

Saali väljaehitamine.

Köögi personalile olmeruumi väljaehitamine.

Tööruumide väljaehitamine majandusjuhatajale ja tugispetsialistidele.

Peahoone fassaadi parendamine.

Abihoone katuse ja fassaadi remont.

Õueala kõrghaljastuse hooldus ja uuendamine vastavalt arboristi kontrolli soovitustele.

Parkla kõvakatte väljaehitamine.

**Kurepesa maja**

Kahe rühmaruumi väljaehitamine.

Jahutussüsteemi väljaehitamine päikesepoolsetes ruumides.

Erivajadustega lastele piiretega varustatud ala loomine rühma väljapääsu juurde.

Rühma mööbel vajab osaliselt väljavahetamist (voodid).

Õueala atraktsioonide uuendamine vastavalt teostatud korralise mänguatraktsioonide kontrolli auditi soovitustele.

Sundventilatsioonisüsteemi väljaehitamine.

Rühmaruumide sanitaarremont.

Saali sanitaarremont ja panipaiga uuendamine.

Varjualuste remont.

Fassaadi remont, välise keldritrepi laiendamine, sellele varikatuse paigaldamine.

Keldrikorruse majandusruumide remont.

Hoone sise- ja väliskanalisatsiooni süsteemi uuendamine.

**Mesimummude maja**

Õueala kõrghaljastuse hooldus ja uuendamine vastavalt arboristi kontrolli soovitustele.

Õueala atraktsioonide uuendamine vastavalt teostatud korralise mänguatraktsioonide kontrolli auditi soovitustele.

Parkla väljaehitamine.

LISA 2

**Arengukava tegevuskava 2025-2027 valdkondade kaupa**

1. **Valdkond juhtimine ja koostöö**

|  |  |  |  |
| --- | --- | --- | --- |
| **Tegevused** | **Tähtaeg** | **Vastu-taja**  | **Rahastusallikas (2025)** |
| **2025** | **2026** | **2027** | **Asutuse eelarve** | **KOV-i investee-ringud** | **Välis-rahas-tus** |
| Dokumentatsiooni kaasajastamine. | x | x | x | direktor | - | - | - |
| Kaasava juhtimisprotsessi väljaarendamine. | x |  |  | direktor | - | - | - |
| Kaasava juhtimisprotsessi rakendamine. |  | x | x | direktor | - | - | - |
| Koostöö teiste haridusasutustega(ühisüritused, koolitused). | x | x | x | õppeala-juhataja | 1000.- | - | - |
| Kogemuste vahetamine teiste haridusasutustega (konverentsid, õpitoad, lahtised tegevused). | x | x | x | õppeala-juhataja | 1000.- | - | - |
| Koostöö parendamine (kogukond, asutused). | x | x | x | õppeala-juhataja | - | - | - |
| Rahvusvaheliste projektides osalemine (vabatahtlikud, õpiränne, koolitus). |  | x | x | direktor/ õppeala-juhataja | - | - | Projekti eelarve |
| Köögivilja- ja ürdiaia rajamine. | x |  |  | Direktor/õppeala-juhataja/õpetajad | - | - | 334,45PRIA projekt |
| **Töö- ja õppekeskkonna ning õueala parendamine (Metsamaja)** |
| Amortiseerunud varjualuse rekonstrueerimine. |  |  x |   | majan-dusjuha-taja | - |  - |  - |
| Õueala atraktsioonide uuendamine vastavalt teostatud korralise mänguatraktsioonide kontrolli auditi soovitustele. | x | x | x | majan-dusjuha-taja | 1000 |  - |  - |
| Õhkvesi soojuspumpade väljavahetamine vastavalt küttesüsteemi korralise kontrolli auditi soovitustele. |  x |  |   | majan-dusjuha-taja |  7000 |  - |  - |
| Köögi laoruumide laiendamine. |   |  | x | majan-dusjuh. |  - |  - |  - |
| Saali väljaehitamine. |   |   | x | majan-dusjuh. |  - |  - |  - |
| Köögi personalile olmeruumi väljaehitamine. |   |  |  x | majan-dusjuha-taja |  - |  - |  - |
| Tööruumide väljaehitamine majandusjuhatajale ja tugispetsialistidele. |   |   | x | majan-dusjuha-taja |  - |  - |  - |
| Varjualuse rajamine kärudele ja jalgratastele. |   |  x |  | majan-dusjuha-taja |  - |  - |  - |
| Peahoone fassaadi parendamine. |   |  x |   | majan-dusjuh. |  - |  - |  - |
| Abihoone katuse ja fassaadi remont. |   |   | x | majan-dusjuh. |  - |  - |  - |
| Õueala kõrghaljastuse hooldus ja uuendamine vastavalt arboristi kontrolli soovitustele. |   |  x |  | majan-dusjuha-taja |  - |  - |  - |
| Parkla kõvakatte väljaehitamine. |   |   | x | majan-dusjuh. |  - |  - |  - |
| **Töö- ja õppekeskkonna ning õueala parendamine (Kurepesa maja)** |
| 2 rühmaruumi väljaehitamine. | x |   |   | majan-dusjuh. |  - | 100000 |  - |
| Jahutussüsteemi väljaehitamine päikesepoolsetes ruumides. | x |   |   | majan-dusjuha-taja | 6000 |  - |  - |
| Rühmamööbli osaline väljavahetamine (voodid). | x |   |   | majan-dusjuha-taja | 3000 |  - |  - |
| Õueala atraktsioonide uuendamine vastavalt teostatud korralise mänguatraktsioonide kontrolli auditi soovitustele. |   |   | x  | majan-dusjuha-taja |  - |  - |  - |
| Erivajadustega lastele piiretega varustatud ala loomine rühma väljapääsu juurde. |   |  x |  | majan-dusjuha-taja |  - |  - |  - |
| Varjualuste remont. |  | x |  | majan-dusjuh. | - | - | - |
| Fassaadi remont, välise keldri trepi laiendamine, sellele varikatuse paigaldamine. |  | x |  | majan-dusjuh. | - | - | - |
| Sundventilatsiooni süsteemi väljaehitamine. |   |   | x | majan-dusjuha-taja |  - |  - |  - |
| Rühmaruumide sanitaarremont. |   |   | x | majan-dusjuh. |  - |  - |  - |
| Saali sanitaarremont ja panipaiga uuendamine. |   |   | x | majan-dusjuha-taja |  - |  - |  - |
| Keldrikorruse majandusruumide remont. |   |   | x | majan-dusjuha-taja |  - |  - |  - |
| Hoone sise- ja väliskanalisatsiooni süsteemi uuendamine. |   |   | x | majan-dusjuha-taja |  - |  |  - |
| **Töö- ja õppekeskkonna ning õueala parendamine (Mesimummude maja)** |
| Õueala atraktsioonide uuendamine vastavalt teostatud korralise mänguatraktsioonide kontrolli auditi soovitustele. |   | x |   | majan-dusjuha-taja | - |  - |  - |
| Õueala kõrghaljastuse hooldus ja uuendamine vastavalt arboristi kontrolli soovitustele. |  x |   |  | majan-dusjuha-taja |  2000 |  - | -  |
| Parkla väljaehitamine. |   |   | x | majan-dusjuh. | - |  - |  - |
|   |   |   |   | Kokku2025 a. | 19000 | 100000 |   |

1. **Valdkond professionaalne areng**

|  |  |  |  |
| --- | --- | --- | --- |
| **Tegevused:** | **tähtaeg** | **vastutaja** | **ressurss** |
| **2025** | **2026** | **2027** |  |  |
| Koolituskorra loomine. | x |  |  | Direktor/õppealajuhataja | - |
| Personali pädevuse hindamine. | x |  |  | õppealajuhataja | - |
| Personali pädevuste arendamiseks koolitskava loomine  | x | x | x | õppealajuhataja | - |
| Mentorsüsteemi loomine. | x |  |  | direktor | - |
| Mentorsüsteemi rakendamine. |  | x | x | direktor | 600.- |
| Personali motivatsioonisüsteemi loomine. | x |   |   | direktor | - |
|  Motivatsioonisüsteemi rakendamine. |   | x | x | direktor | sõltuvalt paketi sisust |
| Tasemeõppes töötajatele õppimise võimaluse tagamine (töögraafik, õppepuhkus, praktika jm). | x | x | x | direktor | - |
| Personali koolitamine erituge vajavate lastega toimetulekuks;Verge metoodika. | xx | x | x | õppealajuhataja | 1000.-250.-osaleja |
| Parimate praktikate ja õpetajalt õpetajale kogemuste jagamine. | x | x | x | õpetaja | - |
| Ühised koolitused, õpitoad naaberlasteaedadega (koostöö). | x | x | x | õppealajuhataja | 1000.- |
| Koostöö teiste lasteaedadega- sõpruslasteaiad. | x | x | x | õppealajuhataja | - |
| Koolitused -IKT vahendite kasutamine lasteaias (robootika, nutiseadmed jm). | x | x | x | õppealajuhata/haridustehnoloog | 500.- |

1. **Valdkond iga õppija toetamine**

|  |  |  |  |
| --- | --- | --- | --- |
| **Tegevused:** | **tähtaeg** | **vastutaja** | **ressurss** |
| **2025** | **2026** | **2027** |  |  |
| Iga lapse individuaalsusega arvestamine. Vajadusel koostatakse individuaalne arenduskaart. | x | x | x | õpetaja/tugispetsialist | - |
| Sobiva õppekeskkonna loomine (ruumide sisustus, õppevahendid). | x | x | x | direktor/majandusjuhataja | 4000.- |
| Kaasava hariduse praktikate rakendamine rühmas. | x | x | x | õpetaja | - |
| Tugiteenuste võimaldamine. | x | x | x | direktor | Eelarvespalk |
| Sobitusrühmade loomine vastavalt vajadusele.  | x | x | x | direktor | - |
| Sotsiaalpedagoogi ametikoha loomine. | x | x | x | direktor | Eelarves palk |
| Eripedagoogi ametikoha suurendamine. |  | x |  | direktor | Eelarves palk |
| Sõimerühma loomine Kurepesa majja. | x |  |  | direktor | - |

1. **Valdkond nüüdisaegne õpikäsitus**

|  |  |  |  |
| --- | --- | --- | --- |
| **Tegevused:** | **tähtaeg** | **vastutaja** | **ressurss** |
| **2025** | **2026** | **2027** |  |  |
| Haridustehnoloogi ametikoht. | x | x | x | direktor | Eelarves palk |
| Digi- ja robootikavahendite laialdasem kasutamine õppetegevuses.  | x | x | x | õpetaja | - |
| Kaasaegsed õppevahendid rühmadesse(digivahendid, STEAM). | x | x | x | õppealajuhataja | 3000.- |
| Õpetajate koolitus, projektõpe. | x | x | x | õppealajuhataja | 600.- |
| Kõik rühmad kasutavad regulaarselt projektõpet. |  |  | x | õppealajuhataja | - |
| Õpetajate koolitus, aktiivõppemeetodid. | x | x | x | õppealajuhataja | 600.- |
| Kõik rühmad kasutavad regulaarselt aktiivõppemeetodeid. |  | x | x | õppealajuhataja | - |
| Keskkonna- ja terviseedenduse lõimimine õppe- ja kasvatustegevusse. | x | x | x | õpetaja | - |
| Atraktiivse ja turvalise õueala loomine (atraktsioonide uuendamine arvestades kaasavat eelarvet). | x | x | x | majandusjuhataja | 15000.- |
| Õuesõppe rakendamine  | x | x | x | õppealajuhataja/ õpetaja |  |
| Rohelise Kooli tegevuskava rakendamine | x | x | x | õppealajuhataja/ õpetaja |  |